ᱥᱮᱦᱵᱟᱡᱽ ᱥᱚᱨᱤᱯᱷ

ᱢᱤᱭᱟᱝ ᱢᱩᱦᱚᱢᱢᱚᱫᱽ ᱥᱮᱦᱵᱟᱡᱽ ᱥᱚᱨᱤᱯᱷ (ᱡᱟᱱᱟᱢ:᱒᱓ ᱥᱮᱯᱴᱮᱢᱵᱚᱨ ᱑᱙᱕᱑) ᱫᱚ ᱢᱤᱫ ᱯᱟᱠᱤᱥᱛᱟᱱᱤ ᱨᱟᱡᱽᱟᱹᱨᱤᱭᱟᱹ ᱠᱟᱱᱟᱭ, ᱱᱚᱣᱟ ᱑᱑ ᱮᱯᱨᱤᱞ, ᱒᱐᱒᱒ ᱠᱷᱚᱱ ᱯᱟᱠᱤᱥᱛᱟᱱ ᱨᱤᱱᱤᱡ ᱒᱓ ᱟᱹᱱᱤᱡ ᱟᱨ ᱱᱤᱛᱚᱜ ᱢᱟᱨᱟᱝ ᱢᱚᱱᱛᱨᱤ ᱞᱮᱠᱟᱛᱮ ᱠᱟᱹᱢᱤ ᱮᱫᱼᱟ ᱾ ᱩᱱᱤ ᱯᱟᱠᱤᱥᱛᱟᱱ ᱢᱩᱥᱞᱤᱢ ᱞᱤᱜᱽ (ᱮᱱ) (ᱯᱤ ᱮᱢ ᱮᱞ ᱼᱮᱱ) ᱨᱤᱱᱤᱡ ᱱᱤᱛᱚᱜ ᱯᱟᱨᱥᱮᱛᱮ ᱢᱮᱱᱟᱜᱼᱟ ᱾ ᱚᱱᱟ ᱢᱟᱬᱟᱝ ᱟᱡ ᱫᱚ ᱨᱟᱡᱽᱟᱹᱨᱤᱭᱟᱹ ᱡᱩᱣᱟᱹᱱ ᱨᱮ, ᱩᱱᱤᱫᱚ ᱯᱮ ᱫᱷᱟᱣ ᱯᱟᱸᱡᱟᱵᱽ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱠᱟᱹᱢᱤ ᱟᱠᱟᱫᱟ, ᱡᱟᱦᱟᱸ ᱩᱱᱤᱫᱚ ᱯᱟᱸᱡᱟᱵᱽ ᱨᱤᱱᱤᱡ ᱟᱹᱰᱤ ᱫᱤᱱ ᱫᱷᱟᱹᱨᱤᱡ ᱥᱤᱨᱟᱹ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟᱭ ᱾

ᱥᱮᱦᱵᱟᱡᱽ ᱫᱤ ᱑᱙᱘᱘ ᱥᱟᱞ ᱨᱮ ᱯᱟᱸᱡᱟᱵᱽ ᱨᱮᱱᱟᱜ ᱯᱨᱟᱸᱛᱤᱭ ᱵᱤᱫᱷᱟᱱᱥᱚᱵᱷᱟ ᱟᱨ ᱑᱙᱙᱐ ᱥᱟᱞ ᱨᱮ ᱯᱟᱠᱤᱥᱛᱟᱱ ᱨᱮᱱᱟᱜ ᱱᱮᱥᱱᱟᱞ ᱟᱥᱮᱢᱵᱞᱤ ᱞᱟᱹᱜᱤᱫ ᱛᱮ ᱵᱟᱪᱷᱱᱟᱣ ᱞᱮᱱᱟ ᱛᱟᱦᱮᱸᱫ ᱾ ᱑᱙᱙᱓ ᱥᱟᱞ ᱨᱮ ᱩᱱᱤ ᱟᱨᱦᱚᱸ ᱯᱟᱸᱡᱟᱵᱽ ᱵᱤᱫᱷᱟᱱᱥᱚᱵᱷᱟ ᱞᱟᱹᱜᱤᱫ ᱮ ᱵᱟᱪᱷᱱᱟᱣ ᱮᱱᱟ ᱾ ᱩᱱᱤ ᱒᱐ ᱯᱷᱮᱵᱨᱩᱣᱟᱨᱤ ᱑᱙᱙᱗ ᱥᱟᱞ ᱨᱮ ᱯᱩᱭᱞᱩ ᱫᱷᱟᱹᱣ ᱯᱟᱠᱤᱥᱛᱟᱱ ᱨᱮᱱᱟᱜ ᱟᱹᱰᱤ ᱰᱮᱦᱮᱨ ᱦᱚᱲ ᱮᱞ ᱟᱜ ᱯᱨᱟᱸᱛ, ᱯᱟᱸᱡᱟᱵᱽ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱵᱟᱪᱷᱱᱟᱣ ᱞᱮᱱᱟ ᱛᱟᱦᱮᱸᱫ ᱾

ᱜᱷᱟᱨᱚᱸᱡᱽ ᱟᱨ ᱱᱤᱡᱮᱨᱟᱜ ᱡᱤᱭᱚᱱ

ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ
ᱥᱮᱦᱵᱟᱡᱽ ᱟᱜ ᱡᱟᱱᱟᱢ ᱫᱚ ᱒᱓ ᱥᱮᱯᱴᱮᱢᱵᱚᱨ ᱑᱙᱕᱑ ᱥᱟᱞ ᱨᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱟᱨ ᱩᱱᱤ ᱥᱚᱨᱤᱯᱷ ᱜᱷᱟᱨᱚᱸᱡᱽ ᱥᱟᱞᱟᱜ ᱡᱚᱯᱚᱲᱟᱣ ᱮ ᱫᱚᱦᱚᱭᱟ, ᱱᱩᱭ ᱫᱚ ᱞᱟᱦᱚᱨ, ᱯᱟᱸᱡᱟᱵᱽ, ᱯᱟᱠᱤᱥᱛᱟᱱ ᱨᱮ ᱢᱤᱫ ᱯᱟᱸᱡᱟᱵᱤ ᱯᱟᱹᱨᱥᱤ ᱠᱟᱹᱥᱢᱤᱨᱤ ᱨᱟᱡᱽᱟᱹᱨᱤᱭᱟᱹ ᱜᱷᱟᱨᱚᱸᱡᱽ ᱠᱟᱱᱟᱭ ᱾ ᱟᱡ ᱵᱟᱵᱟ ᱫᱚ ᱢᱩᱦᱚᱢᱢᱚᱫᱽ ᱥᱚᱨᱤᱯᱷ, ᱢᱤᱫ ᱩᱥᱩᱞᱼᱛᱟᱞᱢᱟ ᱪᱟᱱᱚᱪ ᱨᱤᱱᱤᱡ ᱵᱮᱯᱟᱨᱤ ᱟᱨ ᱠᱟᱹᱨᱠᱷᱟᱱᱟ ᱨᱤᱱᱤᱡ ᱢᱟᱹᱞᱤᱠᱮ ᱛᱟᱦᱮᱸ ᱠᱟᱱᱟᱭ, ᱡᱟᱦᱟᱸ ᱭᱟᱜ ᱜᱷᱟᱨᱚᱸᱡᱽ ᱵᱮᱯᱟᱨ ᱞᱟᱹᱜᱤᱫ ᱛᱮ ᱠᱟᱹᱥᱢᱤᱨ ᱨᱮᱱᱟᱜ ᱚᱱᱚᱱᱛᱱᱟᱜᱽ ᱠᱷᱚᱱᱮ ᱦᱮᱡ ᱞᱮᱱ ᱛᱟᱦᱮᱸᱫ, ᱟᱨ ᱵᱟᱨᱜᱮᱞ ᱟᱱᱟᱜ ᱥᱚᱛᱟᱵᱫᱤ ᱨᱮᱱᱟᱜ ᱮᱛᱚᱦᱚᱵ ᱨᱮ ᱯᱟᱸᱡᱟᱵᱽ ᱨᱮᱱᱟᱜ ᱟᱢᱨᱤᱛᱥᱚᱨ ᱦᱚᱱᱚᱛ ᱨᱮᱱᱟᱜ ᱡᱟᱛᱤ ᱩᱢᱨᱟ ᱟᱹᱛᱩ ᱨᱮ ᱵᱟᱥᱟ ᱮᱱᱟ ᱾ ᱟᱡ ᱟᱭᱳ ᱟᱜ ᱜᱷᱟᱨᱚᱸᱡᱽ ᱫᱚ ᱯᱩᱞᱣᱟᱢᱟ ᱠᱷᱚᱱᱮ ᱦᱮᱡ ᱞᱮᱱ ᱛᱟᱦᱮᱸᱫ ᱾ ᱑᱙᱔᱗ ᱥᱟᱞ ᱨᱮ ᱥᱤᱧᱚᱛ ᱦᱟᱹᱴᱤᱧ ᱠᱟᱛᱮ ᱟᱨ ᱯᱟᱠᱤᱥᱛᱟᱱ ᱯᱷᱩᱨᱜᱟᱹᱞ ᱛᱟᱭᱚᱢ, ᱟᱡ ᱨᱤᱱ ᱟᱭᱳᱼᱵᱟᱵᱟ ᱫᱚ ᱟᱢᱨᱤᱛᱥᱚᱨ ᱠᱷᱚᱱ ᱞᱟᱦᱚᱨ ᱠᱤᱱ ᱥᱮᱱ ᱮᱱᱟ ᱾ ᱩᱱᱤᱫᱚ ᱥᱮᱸᱴ ᱮᱱᱛᱷᱳᱱᱤ ᱦᱟᱭ ᱤᱥᱠᱩᱞ, ᱞᱟᱦᱚᱨ ᱨᱮ ᱯᱟᱲᱦᱟᱣ ᱠᱮᱫᱼᱟ ᱾

ᱥᱮᱦᱵᱟᱡᱽ ᱫᱤ ᱞᱟᱦᱚᱨ ᱨᱮᱱᱟᱜ ᱥᱚᱨᱠᱟᱨᱤ ᱠᱚᱞᱮᱡᱽ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱵᱮᱪᱞᱚᱨ ᱚᱯᱷ ᱟᱨᱥᱴ ᱨᱮᱱᱟᱜ ᱰᱤᱜᱽᱨᱤ ᱧᱟᱢ ᱠᱮᱫᱼᱟᱭ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ


ᱛᱷᱚᱠ:᱑᱙᱕᱑ ᱡᱟᱱᱟᱢ
ᱛᱷᱚᱠ:ᱯᱟᱠᱤᱥᱛᱟᱱ ᱨᱤᱱ ᱢᱟᱨᱟᱝ ᱢᱚᱱᱛᱨᱤ ᱠᱚ
ᱥᱮᱦᱵᱟᱡᱽ